**ZAPISNIK SJEDNICE ŠKOLSKOG ODBORA**

 Zapisnik sa konstituirajuće sjednice Školskog odbora OŠ Vjekoslava Kaleba Tisno (dalje u tekstu: ŠO), održane 26. travnja 2017. godine s početkom u 12:30 sati u prostorijama OŠ Vjekoslava Kaleba.

 Sjednici je, sukladno odredbama statuta predsjedavao najstariji član ŠO, Dragana Horvatović, do izbora predsjednika ŠO, a nakon tog predsjednica Martina Fantov.

 Sjednici je nazočno pet članova Školskog odbora, a nenazočna su dva člana.. Opravdano su nenazočna dva člana: Andrija Berak i Višnja Štropin.

 Od ostalih osoba sjednici je nazočna: Sanda Crvelin, ravnateljica.

Za zapisničara je postavljen Silvio Šoda.

 Sjednici je nazočan potreban broj članova za pravovaljano odlučivanje.

 Predložen je i usvojen slijedeći:

 **DNEVNI RED:**

1. Izvješće predsjedavatelja sjednice o imenovanim članovima Školskog odbora
2. Verifikacija mandata članova Školskog odbora
3. Izbor predsjednika i zamjenika predsjednika Školskog odbora
4. Donošenje Poslovnika o radu kolegijalnih tijela OŠ Vjekoslava Kaleba Tisno
5. Razno

***Ad.1.*** Predsjedavateljica je obavijestila nazočne članove da su izabrani novi članovi Školskog odbora i to:

* Martina Fantov i Dragana Horvatović – od strane Učiteljskog vijeća
* Silvio Šoda – od strane Radničkog vijeća
* Guido Frkić – od strane Vijeća roditelja
* Višnja Štropin, Andrija Berak i Magdalena Martinović – od strane osnivača

***Ad.2.*** Nakon izvješća pristupilo se verifikaciji mandata članova Školskog odbora. Uvidom u osobne dokumente utvrđen je identitet članova ŠO.

***Ad.3.***Jednoglasnom odlukom prihvaćen je prijedlog.

 **ZAKLJUČAK**

1. **Imenuju se Martina Fantov za predsjednicu Školskog odbora, a Guido Frkić za zamjenika predsjednice Školskog odbora. Predsjednica i zamjenik predsjednice imenuju se na rok od četiri (4) godine.**

***Ad.4.*** Nakon kraće rasprave Poslovnik o radu kolegijalnih tijela je jednoglasno donesen.

**ZAKLJUČAK**

1. **Donosi se Poslovnik o radu kolegijalnih tijela OŠ Vjekoslava Kaleba, Tisno**

***Ad.5.*** Pod točkom *Razno* član ŠO Guido Frkić je upozorio ravnateljicu na napukline na gips pločama na stropu u holu škole, te zamolio ravnateljicu da iste popravi, kako ne bi došlo od urušavanja tog dijela stropa. Ravnateljica je rekla da će se navedeni nedostatci otkloniti za vrijeme ljetnih praznika.

Sjednica je završila u 13:00 sati.

Zapisničar: Predsjednica ŠO:

Silvio Šoda Martina Fantov

KLASA: 003-06/17-01/131

URBROJ: 2182/1-12/1-10-03-17-2

Tisno, 26. travnja 2017.